《寿茶使三十韵》
宋代·程公许

湖海裒英气，星凤瑞圣朝。
黄钟回暖律，紫毳下层霄。
平武登巍回，高才局下僚。
一朝翻渤海，万里羾扶摇。
迁次更州牧，澄清奉汉条。
帑藏参会计，阃寄竦嫖姚。
帝想重关阻，云连八水辽。
近知敌运尽，不复旧时骄。
遣送纡天宠，将输伏使轺。
艰难须力济，氛祲觉潜销。
还把天隅绣，来题驷马桥墩。
留良无复恨，撷秀自应饶。
倚重藩条布，尤先政理调。
根档探吏蠹，襦袴蔼民谣。
流地金钱溢，褰风锦幄飘。
异时司榷牧，永日但逍遥。
谁似躬行美，能知燕处超。
兵厨疏虮味，讼牍列牛腰。
苦节同儒素，清风起俗嚣。
世余犹梗塞，士气况阴消。
竭泽无余算，何时罢击刁。
定知虚宁久，可卜赐环招。
经世须材略，犹农力衰穮。
牧时宜解瑟，渴治闻韶。
豹尾催持橐，蝉冠合珥貂。
致身期丙魏，耐老并松乔。
笑我同沟断，惟公赏爨焦。
穷棲官团冷，阴待燕居夭。
春信梅先觉，霜天柏后凋。
殷勤眉寿祝，持用报琼瑶。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。